המאמצות
אנחנו: אולגה, משה וגיזלה - חי האל! -; ה"מאמצות" של צבא ההגנה לישראל; וככה סתם, כ"הובי" פלוס חזון ואידיאל,; עובדות אנו בוועד (הממ...) למען החייל!; נכון שיש תרומות והגרלות והקצבה; ויש מועדונים ורסטורנים לצבא; ולא רק התקציב את הפרבלימות כאן פותר-; אל לו היו לנו, נאמר- שלושים סכומים יותר...; היינו מאמצות,; היינו מאמצות; את הצבא כולו, בשתי ידיים אמיצות!; וסוניה רבינוביץ',; וברוניה חיימוביץ'; וטוניה קנטרוביץ' -; היו מתפוצצות...; אנחנו בלי פורמליות, סנוביזם או קימוץ; נותנות לכל חייל עברי לחוש מה זה אימוץ.; ומאמצות אנחנו כה חזק - שמשום מה,; אומרים שלחייל, פשוט, נגמרת הנשימה. . .; נכון שכאן לא ויצ"ו ולא "אימהות עובדות"; וזה שכאן  עושים  דבר-מה מראות כל העובדות!; אך לא תמיד הפרסונל  את הקשיים פותר; ולוא היו לנו, נאמר, שלושים עובדים יותר...; היינו מאמצות,; היינו מאמצות; את הצבא כולו, בשתי ידיים אמיצות!; ופניה הורודצקי,; ומניה בורודצקי,; וטניה סלובודצקי -; היו מתפוצצות...; אנחנו, בתפקיד הזה, הצלחנו לשלב; אימוץ אימוציונלי, היוצא מתוך הלב,; עם יחס חם, ועם גישה אישית, והכרות; (כי רק נשים יודעות עוד מה זה חום והתמסרות...); נכון שגיל-הפנסיה זה כבר לא אותו הדבר; כמו "משק פועלות" של אז... וכל מה שעבר...; וסוף כל סוף, אנחנו אימהות למישפחות -; אך לו היו לנו, נאמר שלושים שנים פחות...; היינו מאמצות,; היינו מאמצות; את הצבא כולו, בשתי ידיים אמיצות!; והניה קוסוביצקי,; וגניה בז'וחוביצקי,; וז'ניה גרבוביצקי-; היו מתפוצצות...; 